Ændringerne i oversigten over indtægter og udgifter efter sektion findes på EUR-Lex ( http://eur-lex.europa.eu/budget/www/index-da.htm ). En engelsk udgave af ændringerne i oversigten vedlægges til orientering som et budgetbilag.

Kommissionen foreslår at ajourføre udgiftsoverslagene for landbruget med -53,9 mio. EUR i forhold til BF 2018. Det foreslås i nærværende ÆS nr. 1/2018 at budgettere med bevillinger til landbrugsudgifter under EGFL på 43 464,4 mio. EUR, hvilket er mindre end det disponible nettobeløb til EGFL-udgifter for 2018 (nettodelloftet) på 44 162,4 mio. EUR . Trods en nettoforøgelse af EGFL's behov på 188,1 mio. EUR kan EGFL-bevillingerne nedsættes i forhold til BF 2018, da denne stigning mere end opvejes af de yderligere indtægter, der går til EGFL (+242,0 mio. EUR).

¾Oprettelse af en budgetstruktur for de driftsomkostninger, som Forvaltningsorganet for Undervisning, Audiovisuelle Medier og Kultur (EACEA) vil have i forbindelse med gennemførelsen af det foreslåede europæiske solidaritetskorps.

¾En reducering af bevillingerne opført under reserven for Den Europæiske Unions Solidaritetsfond (Solidaritetsfonden) for at tage højde for, at Europa-Parlamentet og Rådet for nylig har besluttet at fremrykke mobiliseringen af Solidaritetsfonden til fordel for Italien efter en række jordskælv, der ramte regionerne Abruzzo, Lazio, Marche og Umbria i perioden fra august 2016 til januar 2017.

¾En ajourføring af de anslåede behov, formålsbestemte indtægter og bevillingerne til landbrugsudgifter. Ud over ændrede markedsfaktorer tager ÆS nr. 1/2018 også højde for virkningen af de afgørelser, der er truffet i landbrugssektoren siden udarbejdelsen af BF 2018, som blev forelagt i maj 2017, såvel som andre forslag, der forventes at få en væsentlig betydning i løbet af budgetåret. Samlet set er virkningen for Den Europæiske Garantifond for Landbruget (EGFL) relativt begrænset med en reducering af forpligtelses- og betalingsbevillingerne på 53,9 mio. EUR.

Det anslås, at der i alt anmodes om forpligtelsesbevillinger under udgiftsområde 2 i BF 2018, inkl. ÆS nr. 1/2018, på 59 499,6 mio. EUR. Det giver en margen på 767,4 mio. EUR i forpligtelsesbevillinger under det pågældende loft i den flerårige finansielle ramme (FFR). Betalingsbevillingerne under udgiftsområde 2 beløber sig til 56 305,9 mio. EUR efter at være blevet reduceret med det samme beløb som forpligtelsesbevillingerne (-53,9 mio. EUR) i forhold til BF 2018.

2.1 Oversigt

Formålet med ÆS nr. 1/2018 er at ajourføre overslagene over landbrugsudgifterne på baggrund af de seneste økonomiske data og lovgivningsrammer. Ved udgangen af september 2017 fik Kommissionen det første fingerpeg om produktionsniveauet for 2017 og udsigterne for landbrugsmarkederne, som danner udgangspunkt for de ajourførte overslag over budgetbehovene for 2018.





Ud over at tage markedsfaktorerne i betragtning tager nærværende ÆS nr. 1/2018 også højde for virkningen af de lovgivningsmæssige beslutninger, der er blevet truffet på landbrugsområdet siden udarbejdelsen af BF 2018 i maj 2017, samt en række beslutninger, der er under forberedelse og forventes vedtaget inden længe.

Samlet set vurderes EGFL-behovet for 2018 (under hensyntagen til EGFL-bestemmelserne om finansdisciplin) nu til 44 710,4 mio. EUR , hvilket er en stigning på 188,1 mio. EUR i forhold til BF 2018. Denne stigning skyldes primært yderligere udgifter til ekstraordinære støtteforanstaltninger til sektorerne for frugt og grøntsager, svinekød og fjerkræ samt renteudgifter i forbindelse med en afgørelse fra Domstolen vedrørende tidligere produktionsafgifter for sukker. Der er desuden tale om en række mindre ændringer vedrørende traditionelle markedsforanstaltninger og udgifter i forbindelse med beslutninger om efterprøvende regnskabsafslutning samt udgifter under kapitel 05 07 Revision af landbrugsudgifter, der finansieres af Den Europæiske Garantifond for Landbruget (EGFL), som også er indarbejdet i nærværende ÆS nr. 1/2018. Behovene for kapitel 05 03 Direkte betalinger, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål er stort set uændrede i forhold til BF 2018.

De formålsbestemte indtægter, der forventes at være til rådighed i 2018, forhøjes fra 1 004 mio. EUR i BF 2018 til 1 246 mio. EUR (+242 mio. EUR), hvilket fuldt ud kompenserer de yderligere behov. Ajourføringen af overslagene vedrører beløb, som hidrører fra beslutninger om regnskabsafslutning (+104,9 mio. EUR) og uregelmæssigheder (-13 mio. EUR). Derudover indeholder ÆS nr. 1/2018 en forventet fremførsel af formålsbestemte indtægter fra 2017 til 2018 til et beløb på 400,1 mio. EUR (forventet EGFL-overskud) , hvoraf et beløb på 250 mio. EUR allerede indgår i BF 2018. Det anslåede overskud omfatter ikke uudnyttede bevillinger (450,5 mio. EUR) fra reserven til kriser i landbrugssektoren for 2017, som ikke vil blive anvendt. Disse uudnyttede bevillinger vil blive fremført til godtgørelse til landbrugere, der er underlagt finansiel disciplin i 2018.

Som følge af disse ajourføringer vil der for at dække EGFL's behov i 2018 være behov for 43 464,4 mio. EUR i forpligtelsesbevillinger, som omfatter 459,5 mio. EUR til Reserven til kriser i landbrugssektoren. Dette samlede beløb forbliver under EGFL-nettodelloftet på 44 162,4 mio. EUR. Det betyder, at mekanismen for finansiel disciplin kun anvendes med henblik på oprettelse af reserven til kriser i landbrugssektoren for regnskabsåret 2018 .

2.2 Detaljerede bemærkninger

05 02 — Forbedring af landbrugssektorens konkurrenceevne gennem interventioner på landbrugsmarkederne (bevillinger +81,8 mio. EUR)

(mio. EUR, afrundede beløb i løbende priser) Interventioner på landbrugsmarkederne BF 2018 ÆS

nr. 1/2018 BF 2018

(inkl. ÆS nr. 1/2018) Behov 2 676,3 +81,8 2 758,1 - Anslåede formålsbestemte indtægter til rådighed i 2017 400,0 +0,0 400,0 Bevillingsanmodning 2 276,3 +81,8 2 358,1

Samlet set stiger behovet for interventionsforanstaltninger på landbrugsmarkederne med 81,8 mio. EUR i forhold til BF for 2018. De bevillinger, der anmodes om i ÆS nr. 1/2018, forhøjes med det samme beløb, eftersom de formålsbestemte indtægter, der forventes at være til rådighed under kapitel 05 02 (dvs. 400,0 mio. EUR), er uændrede i forhold til BF 2018.

For så vidt angår frugt og grønt afspejler den foreslåede forhøjelse på 12,8 mio. EUR forventede yderligere udgifter til den seneste ændring i forbindelse med de ekstraordinære støtteforanstaltninger til ferskner og nektariner .

Bevillinger til vinsektoren på budgetkonto 05 02 09 08 til finansiering af de nationale støtteprogrammer foreslås nedsat med 7,0 mio. EUR, hvilket afspejler de seneste gennemførelsestal.

Bevillingerne til mejerisektoren (artikel 05 02 12) forhøjes med 2,0 mio. EUR som følge af de ajourførte overslag over lageromkostninger i forbindelse med skummetmælkspulver, idet der på nuværende tidspunkt er større mængder heraf på offentlige interventionslagre end oprindeligt prognosticeret.

Den største ændring for markedsforanstaltninger i ÆS nr. 1/2018 vedrører sektorerne for svinekød og fjerkræ (artikel 05 02 15) og indebærer en forhøjelse på 60,0 mio. EUR i forbindelse med specifikke ekstraordinære støtteforanstaltninger til landbrugere som følge af udbrud af afrikansk svinepest og aviær influenza.

05 03 — Direkte betalinger, der sigter mod at bidrage til landbrugsindkomsterne, begrænse indkomstsvingningerne og opfylde miljø- og klimamål (bevillinger -244,5 mio. EUR)

(mio. EUR, afrundede beløb i løbende priser) Direkte betalinger BF 2018 ÆS

nr. 1/2018 BF 2018

(inkl. ÆS nr. 1/2018) Efter finansiel disciplin (inklusive bevillinger til "Reserven til kriser i landbrugssektoren") Behov 41 747,1 -2,5 41 744,6 - Anslåede formålsbestemte indtægter til rådighed i 2017 604,0 +242,0 846,0 Bevillingsanmodning 41 143,1 -244,5 40 898,6

Sammenlignet med BF 2018 er de bevillinger, der anmodes om til kapitel 05 03, blevet nedjusteret med 244,5 mio. EUR. Denne ændring skyldes hovedsagelig de højere formålsbestemte indtægter (+242,0 mio. EUR) til konto 05 03 01 10 Grundbetalingsordningen (BPS). Samlet set foreslås kun en mindre ændring af behovene (-2,5 mio. EUR) til direkte betalinger baseret på de seneste gennemførelsestal. Der er visse forskelle mellem budgetkontiene for direkte betalinger, som afspejler ajourførte oplysninger om gennemførelsesbeslutninger truffet af medlemsstaterne. De vigtigste af disse forskelle i ÆS nr. 1/2018 vedrører grønne betalinger (+95,0 mio. EUR på konto 05 03 01 11), betalinger til unge landbrugere (+34,0 mio. EUR på konto 05 03 01 13), omfordelingsbetalinger (+14,0 mio. EUR på konto 05 03 01 07) og betalinger til ordningen for små landmænd (-110,0 mio. EUR på konto 05 03 02 61).

Andre landbrugsudgifter, der finansieres af Den Europæiske Garantifond for Landbruget (EGFL) (bevillinger +108,8 mio. EUR)